Kraistčerčas (Anglija)
Kraistčerčas (angl. Christchurch) – miestas Jungtinėje Karalystėje, pietų Anglijoje, Dorseto grafystėje, 9 km į rytus nuo Bornmuto, prie Lamanšo sąsiaurio bei Eivono ir Sturo upių žiočių. Stotis prie Londono–Veimuto geležinkelio linijos, plentai į Bornmutą, Sautamptoną, yra prieplauka. Lėktuvų gamyba ir remonto pramonė. Vykdoma žvejyba. Pajūrio kurortas. Veikia meno galerija, muziejus, yra XII a. normaniškojo stiliaus Augustinų vienuolyno bažnyčia, XII a. normanų pilies liekanos.